Ce te ține treaz în miez de noapte?
Gânduri profunde?
Entuziasm pentru o călătorie importantă?
Sau este stresul legat de treburi neterminate,
un test viitor
sau o reuniune de familie înfiorătoare?
Pentru mulți oameni, acest stres e temporar,
iar cauza lui este ușor de rezolvat.
Dar dacă ceea ce te ține treaz e stresul provocat de frica de nesomn?
Această cerc vicios aparent fără rezolvare este cauza insomniei,
cea mai cunoscută tulburare de somn.
Aproape orice poate cauza o noapte ocazională fără odihnă:
un partener care sforăie,
durerea fizică,
sau suferința emoțională.
Privarea extremă de somn precum cea cauzată de diferența de fus orar
îți poate da peste cap ceasul biologic,
făcând ravagii în programul tău de somn.
Însă în cele mai multe cazuri, privarea de somn e de scurtă durată.
În cele din urmă, extenuarea ne afectează pe noi toți.
Totuși, unele boli cronice, precum unele afecțiuni respiratorii,
problemele gastro-intestinale,
și multe altele, pot cauza oboseala.
Iar odată ce nopțile fără somn se adună,
dormitorul începe să fie asociat cu nopțile nedormite,
pline de anxietate.
Odată ce vine ora de culcare, insomniacii sunt stresați.
Atât de stresați încât creierul lor stimulează sistemul de răspuns la stres,
inundând corpul cu substanțe de tip luptă-fugi-sau-îngheață.
Hormoni precum cortizol și adrenocorticotrop ajung în sânge,
cresc ritmul cardiac, tensiunea arterială
și stimulează corpul până la hiperexcitabilitate.
În această stare, creierul începe să caute potențiale amenințări,
fiind imposibil să ignori orice disconfort sau zgomot pe timpul nopții.
Iar atunci când insomniacii adorm în cele din urmă,
calitatea odihnei lor este compromisă.
Sursa principală de energie a creierului este glucoza,
iar în somnul sănătos, metabolismul încetinește
pentru a conserva glucoza pentru trezire.
Dar studiile PET arată că adrenalina care împiedică somnul pentru insomniaci,
de asemenea le accelerează metabolismul.
În timp ce dorm, corpul le lucrează continuu,
consumând rezerva creierului de glucoză care dă energie.
Acest simptom al somnului necorespunzător îi face pe insomniaci
să se trezească într-o stare de epuizare, confuzie și stres,
care repune în mișcare procesul.
Când aceste cicluri de stres și insomnie durează câteva luni,
sunt diagnosticate ca insomnie cronică.
Cu toate că insomnia cauzează moartea rar,
mecanismul ei chimic este similar atacurilor de anxietate
întâlnite la cei care suferă de depresie sau anxietate.
Deci dacă suferi de oricare dintre aceste afecțiuni,
îți mărești riscul de a te confrunta cu celelalte două.
Din fericire, există moduri prin care să rupi ciclul insomniei.
A ține în frâu stresul
care duce la hiperexcitabilitate
e unul din cele mai bune tratamente pentru insomnie,
iar obiceiurile bune de somn te pot ajuta să te raportezi diferit la ora de culcare.
Asigură-te că dormitorul tău e întunecat și suficient de răcoros
pentru a minimiza ,,amenințările” în timpul hiperexcitabilității.
Folosește-ți dormitorul doar pentru somn,
iar dacă ești neliniștit,
părăsește camera și obosește-te cu activități relaxante
precum cititul,
meditatul,
sau scrisul în jurnal.
Reglează-ți metabolismul stabilindu-ți programe de odihnă și trezire consecvente
pentru a ajuta la orientarea ceasului tău biologic.
Acest ceas, sau ritmul circadian,
este de asemenea sensibil la lumină,
deci evită lumina puternică noaptea
pentru a-ți anunța corpul că este timpul pentru somn.
Pe lângă aceste metode,
unii doctori prescriu medicamente care ajută somnul,
dar nu există medicație sigură care să ajute în toate cazurile.
Iar pastilele de dormit fără prescripție medicală
pot da dependență,
conducând la sevraj, care înrăutățește simptomele.
Dar înainte să cauți orice tratament,
asigură-te că lipsa ta de somn este într-adevăr cauzată de insomnie.
Aproximativ 8% din pacienții diagnosticați cu insomnie cronică
suferă de fapt de o problemă genetică mult mai puțin cunoscută
numită ,,sindromul fazei de somn întârziat” sau DSPD.
Oamenii cu DSPD au un ritm circadian considerabil mai lung de 24 de ore,
decalându-le programul de somn de orele obișnuite de somn.
Chiar dacă ei au dificultăți să adoarmă la o anumită oră de somn,
cauza nu este creșterea stresului.
Și dată fiind oportunitatea,
ei pot să doarmă confortabil în propriul orar decalat.
Ciclul nostru de somn și trezit este o balanță delicată,
și este vital să fie menținută pentru bunăstarea noastră fizică și mintală.
Din toate aceste motive,
merită să investești ceva timp și efort
pentru a susține o rutină stabilă de somn,
dar încearcă să nu pierzi ore de somn din cauza asta.